Exqrch/javanese-Komodo-pixelgpt huggingface dataset:
Irwandi Yusuf kaliyan wakilipun dipunlantik dados gubernur Acèh nalika tanggal 8 Fèbruari 2007 déning Mantri Dalam Negri Mohammad Ma'ruf, makili Présidhén Susilo Bambang Yudhoyono, ing sangajengipun 67 anggota DPRD lan éwon undhangan ing Gedung Dewan Perwakilan Rakyat Laladan Nanggroe Acèh Darussalam
Adicara pelantikan kasebat dipunrawuhi déning Mantri Komunikasi lan Informatika Sofyan A
Djalil, anggota DPR Ferry Mursidan Baldan, Ahmad Farhan Hamid, lan Nasir Djamil, sarta Duta Besar Inggris, Kanada, lan Finlan, Wakil Duta Besar Amérikah Sarékat lan wakil saking sawatawis lembaga internasional, kados Bank donya lan Uni Éropah
Sasampunipun adicara pelantikan, dipunwontenaken adicara "pista peusijuk" utawi "tepungtawar" ingkang dipunrawuhi déning sawatawis 5.000 tiyang ing Taman Ratu Safiatudin, Kutha Banda Acèh
Adicara punika dipunrawuhi déning tokoh Gerakan Acèh Mardika (GAM) lan Sentral Informasi Referendum Acèh (SIRA) saking manéka warni laladan.
Mohammad Ma'ruf Letjen (Purn.) Mohammad Ma'ruf (#ALIH) inggih punika tilas Mantri Jero Praja Républik Indonésia ingkang njabat nalika periodhe 2004-2007
Muhammad Ma'ruf dipunpilih dados mantri dalam nagari wonten ing Kabinét Indonésia Bersatu déning Présidhèn Susilo Bambang Yudhoyono nalika tanggal 20 Oktober 2004
Sadèrèngipun, Muhammad Ma'ruf menik njabat dados Duta Ageng Indonésia ing nagari Vietnam lan mlebet tim sukses Parté Dhémokrat wonten ing Pamilian Umum Indonésia 2004 lan Pamilian Présidhèn Indonésia 2004
Awit tanggal 30 Maret 2007, Muhammad Ma'ruf dipunrumat ing Griya Sakit Jantung Harapan Kita Jakarta amargi sakit serangan jantung lan stroke
Nalika tanggal 13 April 2007, tim dhokter griya sakit kasebat mindhahaken parawatan Muhammad Ma'ruf dhateng RSPAD saperlu réhabilitasi fisioterapi
Amargi sakit lan kedah ngawontenaken parawatan, tugas-tugas Mantri Jero Praja kanggé sawatawis wekdal dipuntalangi déning Widodo Adi Sutjipto ("ad interim") wiwit tanggal 2 April 2007
Nalika tanggal 27 Agustus 2007 Présidhèn Susilo Bambang Yudhoyono milih Mardiyanto minangka gantosipun Mantri Jero Praja Muhammad Ma'ruf.
Laksamana (Purn.) Widodo Adi Sutjipto (#ALIH) inggih Mantri Koordinator Hukum, Pulitik lan Keamanan Indonésia wiwit 20 Oktober 2004
Awit 2 April [[2007, panjenenganipun dipunpilih Présidhèn Susilo Bambang Yudhoyono minangka Mantri Dalam Negeri/MentriUrusan Dalam Negeri ("ad interim") nggantosaken sawatawis Muhammad Ma'ruf ingkang nalika sematen nandhang sakit
Widodo ugi satunggalipun tilas tokoh militèr TNI Angkatan Laut
Sasampunipun lulus saking Akadhemi angkatan Laut nalika taun 1968, widodo dipundadosaken Kepala staf TNI Angkatan Laut sadèrèngipun dipunangkat dados Wakil Panglima TNI déning Présidhèn B.J
Habibie ing taun 1999
Déning Présidhèn Abdurrahman Wahid, Widodo dipundadosaken minangka Panglima TNI saking tanggal 26 Oktober 1999 ngantos dumugi 7 Juni 2002
Widodo dados panglima kapisan saking kesatuan TNI Angkatan Laut wonten ing sajarah Indonésia
Kategori:Artikel mawa basa krama Kategori:Mantri Daya Guna Aparatur Nagara lan Réformasi Birokrasi Indonésia Kategori:Mantri Kabinet Indonésia Bersatu Kategori:Panglima TNI Kategori:Mantri Koordhinator Pulitik, Ukum, lan Dhépènsi Indonésia Kategori:Mantri Jero Nagara Indonésia Kategori:Lair 1944
Bachtiar Chamsyah, SE (miyos ing Kutha Sigli, Pidie, Acèh, 31 Dhésèmber 1945) inggih punika Mantri Sosial ing Kabinét Indonésia Bersatu
Panjenenganipun lulus pendidikan sarjana ing Fakultas Ékonomi, Universitas Medan Area ing taun 1997
Panjenenganipun punika politisi ingkang wasis dhiplomasi saéngga saged ngirangi konflik kanggé pikantuk satunggalipun "konsesus" utawi kaputusan
Sarjana Ékonomi ingkang ngakeni sinau poliik saking ibunipun punika ngrintis kariér pulitik saking ngandhap
Panjenenganipun dados kader Parté Persatuan Pembangunan (PPP) ingkang saé piyambak
Pungkasanipun, panjenenganipun dipundadosaken calon Ketua Umum PPP saingan kaliyan Hamzah Haz
Panjenenganipun kalah nanging panjenenganipun mratélakaken tetep setya tuhu dhateng garis perjuangan partenipun
Namanipun Bachtiar Chamsyah wiwit misuwur ing bebrayan agung nalika panjenenganipun mandhégani Pansus Bulog (2000-2001) ingkang nalika samanten nglibataken Présidhèn Abdurrahman Wahid (Gus Dur) ingkang nalika wekdal pamaréntahanipun, Departemen Sosial (Depsos) dipunlikuidasi kanthi alesan boten dipunbetahaken, menapa malih sadèrèngipun wonten pradugi manawi Depsos dados sarang korupsi, kolusi lan nepotisme
Kalih taun salajengipun (2001), nalika Gus Dur léngsér keprabon amargi kasus Bulog lan dipun-gantos déning Megawati Soekarnoputri, Depsos dipunaktifaken malih kanthi alesan masalah sosial ingkang dipunadhepi bangsa punika kompleks sanget
Malam Sambat Kaban Malem Sambat (MS) Kaban, SE., M.Si
(miyos ing Binjai, Sumatra Lèr, 5 Agustus 1958) inggih Mantri Kahutanan (Menhut) ing Kabinét Indonésia Bersatu
Sadèrèngipun dados Mantri Kahutanan, Kaban dados anggota DPR lan MPR
Kaban ugi ndhèrèk program ngrembakaken sumber daya manungsa ing Jakarta Public relation, lan ndhèrèk neliti poténsi ékonomi ing wewengkon Taman Nasional Gunung Leuser nalika taun 1992
Panjenenganipun ugi dados Ketua tim Panaliten Poténsi Ékonomi Lemah ing taun 1993, sarta dados paneliti eném ing studi pengkajian Strategi Pengusahaan Anak Perusahaan Joint Venture Pertamina nalika taun 1994
Namanipun dados misuwur nalika panjenenganipun dipungayutaken kaliyan kasus panyimpangan aliran dana BLBI nalika dados anggota Komisi VI DPR RI periodhé 1999-2004
Sasanèsipun punika, Ketua Umum Parté Bulan Bintang (PBB) punika dipungayutaken kaliyan kasus korupsi pengusaha kajeng misuwur saking Sumatra Lèr, Adelin Lis
Sanajan panjenenganipun tansah dipunsurung supados mandhap saking kalungguhan Mantri Kahutanan, nanging panjenenganipun tetep dados mantri amargi miturut panjenenganipun, badhé mandhap nalika présidhèn kersa
Malem Sambat (MS) Kaban SE Msi
Jusuf Anwar Jusuf Anwar (miyos ing Tasikmalaya, Jawa Kilèn, 2 Januari 1941 inggih punika tilas Mantri Keuangan wonten ing "Kabinet Indonésia Bersatu"
Jusuf njabat saking tanggal 21 Oktober 2004 ngantos 6 Dhésèmber 2005 lan ing "reshuffle" (owah-owahan) kabinét, panjenenganipun dipun-gantos Sri Mulyani
Salajengipun Jusuf Anwar pinitados minangka duta ageng ing Jepang
Jusuf Anwar resmi wiwit mandhegani Departemén Kauangan nalika 21 Oktober 2004 sasampunipun pasrah panampi kalungguhan kaliyan Mantri Keuangan Kabinét Gotong Royong, Boediono ingkang kapanggih déning sadaya dhirektur jenderal lan saking lingkungan dhepartemen wau
Jusuf gadhah pamanggih, kuwajiban pamaréntah ingkang langkung ageng tinimbang kaliyan nile asét ingkang wonten, punika dados masalah ingkang limrah ing pengelolaan kauangan wonten ing satunggalipun nagara.
Nitimiharja (miyos ing Bandung, 4 Maret 1950-tilar donya ing Meksiko, 21 Oktober 2009 ing yuswa 59 taun) inggih punika Mantri Perindhustrian ing Kabinet Indonésia Bersatu sadèrèngipun dipun-gantos déning Fahmi Idris ing éwah-éwahan ("reshuffle") Kabinét I nalika tanggal 5 Dhésèmber 2005
Sadèrèngipun dados mantri, panjenenganipun naté njabat minangka komisaris ing Perusahaan Listrik Nagara (PLN)
Andung kalebet lulusan Institut Pertanian Bogor (IPB)
Panjenenganipun lajeng pikantuk gelar dhoktor ing babagan studi pembangunan saking Universitas Negeri Pittsburg, Amérika Sarékat
Namanipun Andung Nitimihardja wonten ing jagad perékonomian nasional sajatosipun sampun boten asing malih
Panjenenganipun punika komisaris utami ing tigang perusahaan BUMN, ing antawisipun inggih punika PLN, sadèrèngipun pinitados dados mantri perindhustrian, amargi nalika ing BKPM (Badan Koordinasi Penanaman Modal), panjenenganipun raket kaliyan invèstor, pengusaha, lan départemèn perindhustrian Babagan Pengembangan Usaha Nasional wau
Dhoktor ing babagan Studi Pembangunan Universitas Negeri Pittsburg, Amérika Sarékat kasebat gadhah pikajengan ndadosaken Indonésia minangka swarga dhumateng invèstasi manca nagari
Caranipun inggih punika kanthi ngawontenaken révisi ing sawatawis paugeran ingkang sampun ngandhegaken invèstasi lan indhustri
Kawontenan ékonomi mikro ingkang dados saé lan kaamanan sarta kapastèn ukum ingkang langkung saé badhé dados tetimbangan dhumateng invèstor kanggé mlebet dhumateng Indonésia
Nana Sutresna Nana Sutresna Sastradidjadja (miyos ing Ciamis, Jawa Kilèn, 21 Oktober 1933) inggih punika tilas Duta Ageng Indonésia kanggé nagari Inggris ing wekdal pamaréntahanipun Présidhèn Megawati Soekarnoputri
Nana ugi naté dados utusan mirunggan Présidhèn Susilo Bambang Yudhoyono kanggé kerja sama nagara Asia Afrika lan Gerakan Nonblok
Panjenenganipun ugi naté tugas ing Washington DC Mexico City, lan Geneva minangka pejabat dhinas manca nagari
Nana ugi pinitados minangka Duta Ageng Luar Biyasa lan gadhah Kekuasaan Penuh/Wakil Tetap Républik Indonésia kanggé PBB ing New York, lajeng dados Duta Ageng Indonésia ing Bahama, Jamaika, Nikaragua, lan ingkang pungkasan ing Inggris
Panjenenganipun miwiti kariér minangka anggota redaksi manca nagari LKBN Antara Keprésidhènan Indonesia ing taun 1955-1957
Panjenenganipun tilar donya nalika tanggal 27 Januari 2011 ing Griya Sakit Rafless Singapura sasampunipun dipurumat amargi sakit lan dipunmakamaken ing Taman Makam Pahlawan Kalibata Jakarta Kidul
"Mantan Dubes Nana Sutresna Wafat"
Soeparno Laksamana TNI Soeparno (#ALIH) inggih punika Kepala Staf TNI Angkatan Laut awit 28 September 2010
Panjenenganipun minangka gantosipun Laksamana Agus Suhartono ingkang dipundadosaken Panglima Tentara Nasional Indonésia
Panjenenganipun dipunlantik dados KSAL nalika tanggal 28 September 2010
Dinten pelantikan kasebat dados dinten ingkang nyejarah tumrap panjenenganipuna amargi ing dinten punika panjenenganipun tanggap warsa ingkang kaping 55
Soeparno namataken pendhidhikan militèripun ing Akademi Angkatan Laut (AAL) nalika taun 1978
Sasampunipun punika, panjenenganipun nglajengaken dhateng pendidikan Sesko TNI lan lulus taun 1999, lan Lembaga Ketahanan Nasional ing taun 2003
Panjenenganipun naté njabat dados Panglima Komando Armada Républik Indonésia Wewengkon Kilen lan dados Asisten Operasional KSAL
Saderengipun dipunangkat dados KSAL, Soeparno njabat minangka Wakil KSAL
Panjenenganipun njabat dados Wakasal wiwit 28 Januari 2010, minangka gantosipun Laksamana Madya TNI Moekhlas Sidik, MPA
Saderengipun dados Wakasal panjenenganipun njabat minangka Asisten Operasi Kasal (Asops Kasal)
Laksamana Madya TNI Moekhlas Sidik lajeng nglajengaken njabat minangka Komandan Sekolah Dtaf lan Komando (Dansesko) TNI minangka gantosipun Marsekal Madya TNI Edy Harjoko
"Laksamana Madya TNI Soeparno Kepala Staf TNI AL ke-23"
Greg Nwokolo Gregory Junior Nwokolo (#ALIH) punika salah satunggaling juru main bal-balan Indonésia ingkang asalipun saking nagara Nigeria
Greg Nwokolo naté main wonten ing Persija Jakarta nalika Liga Indonesia taun 2010/2011
Sanajan naté ribut saha pikantuk "cap" ingkang boten saé kaliyan "Badan Liga Indonesia", sapunika Greg Nwokolo tampil langkung sabar
Kajawi punika Greg Nwokolo ugi langkung fokus nalika main
Greg kang ugi dados "glandhang serang" Persija Jakarta punika main kanthi saé nalika timipun nglawan Persiwa Wamena wonten ing Stadion Utama Gelora Bung Karno, Senayan, nalika dinten Rebu tanggal 11 Fèbruari 2009 kapungkur
Boten namung nyithak gol ingkang cacahipun kalih kanggé Macan Kemayoran, Greg ugi dados juru main ingkang gadhah andil nalika gol ingkang sepisanan saking Bambang Pamungkas lumantar titik penalti
Greg ugi asring dados juru main ingkang dipunwastani "motor serangan" Persija kaliyan dhuet Aliyudin saha Bambang Pamungkas
Greg Nwokolo punika putra ingkang kaping gangsal saking pasangan "Gregory Nwokolo" saha "Josephine Nwokolo"
Greg Nwokolo miwiti karir wonten ing kompetisi nasional sesarengan kaliyan Persijatim Sala FC nalika taun 2004
Greg Nwokolo punika ngingilipun 175 cm saha awratipun 72 kg.
Pringsèwu, Pringsèwu Pringsèwu iku kutha kacamatan ing Kabupatèn Pringsèwu, provinsi Lampung, Indonésia
Kacamatan iki sadurungé pamekaran Kabupatèn Pringsèwu minangka wewengkon saka Kabupatèn Tanggamus.
Juba Juba iku sawijining kutha ing Sudan Kidul
Nalika Sudan Kidul mardika ing tanggal 9 Juli 2011, kutha iki ya iku kutha krajan Sudan Kidul
Nanging pamaréntah wis mutusaké ing tanggal 5 September 2011 manawa bakal mindhah kutha krajan menyang Ramciel sing luwih cedhak karo pawatesan
Juba diprakirakaké sing ndunungi sakiwa tengené 372.410 jiwa (2011)
Juba iku uga kutha krajan Praja Central Equatoria.
Kaisar Tianqi Kaisar Tianqi (Hanzi: 天啟, #ALIH) yaiku kaisar ka-15 saka Dinasti Ming kang mrentah saka taun 1620 nganti tekan taun 1627
Tianqi lair karo jeneng Zhu Youxiao (朱由校), yaiku anak pisanan saka Kaisar Taichang
Dhèwèké dadi kaisar nalika umuré nembé 15 taun sawisé bapake mangkat nalika taun 1620
Tianqi yaiku kaisar kang males lan sok nglalekake tugase dadi kepala nagara
Dhèwèké yaiku saijining kaisar kang ora bisa maca lan uga ora seneng sinau
Amarga ora bisa anggoné maca laporan lan dhokumèn kenagaraan, ditambah manèh ketidaktertarikane marang urusan nagara, kekuasaane banjur disalahgunakake déning kasim kepalane, Wei Zhongxian lan Selir Ke, ibu susu kang nggedekake dhèwèké
Ke yaiku sawijining wanita kang ora bener
Sawisé bapake mati, dhèwèké urip karo salah siji kasim kang jenenge Wei Chao, ora let suwé, dhèwèké banjur lunga minggat lan pindah menyang kasim liyané kang ora liya yaiku Wei Zhongxian
Manfaatke akses kang amba kanggo gegandengan karo kaisar, dhèwèké nggoda kaisar enom mau kang ndadèkaké dhèwèké kanugrahan gelar Nyonya Fengsheng.
Watkins Glen, New York Watkins Glen New York inggih punika tlatah ing pétangaan kilèn New York, ing dhusun Watkins Glen, ing sisih kidul TlagaSeneca
Watkins Glen gadhah curug-curug ingkang alit lan dados papan ingkang éndah, amargi wonten tetingalan ingkang éndah
Ing taman punika wonten papan kanggé kémah, papan piknik ingkang ageng, bèji, lan sapanunggalipun
Nanging ingkang dados karemenan wisatawan inggih punika margi ing sangajengipun Glen, utamanipun tlapak ngarai
Mboten kados padhang ara-ara ingkang kasar, nanging papan punika wujud papan wisata ingkang saé
Manawi badhé tumuju dhumateng Watkins Glen kedah nglangkungi satunggiling trowongan, dipunlajengaken kreteg ing sanginggilipun Glen Creek
Pérangan saking kaendahan papan punika inggih punika margi kanggé mlampah ingkang wonten sèlanipun lan kreteg ingkang dipunyasa ing taun 30 dados péranganing proyek pendamelan umum
Kaendahahan sèla-sèla Watkins Glen saged dipunsamèkaken kaliyan Rivendell
Ing wekdal Victoria, Watkins Glen dipunsamiaken kaliyan Curug Ageng Niagara lan Saratoga Springs ingkang dados wisata utamanipun
Taman punika dados griya kanggé kirang luwih 20 curug
Ing Watkins Glen wisatawan saged hiking
Kirang langkung 800 langkah sawekdal hiking saged katingal wontenipun guwa-guwa lan curug ing kanan lan kéréngipun lan ing ngandhap
Ing 200 langkah ing pérangan pungkasan punika mbebayani sanget
Nanging ing puncak, wonten toko es krim ingkang dados karemenan wisatawan.
Malik bin Anas Malik bin Anas ya iku sawijining ahli fikih lan ahli hadits kang banget ngormati hadits-hadits Rasulullah Shallallahu 'alaihi wasalam
Para ulama uga ngakoni dhèwèké ahli hadits kang tangguh
Manawa dhèwèké mènèhi hadits marang sapa waé, dhèwèké wudhu dhisik banjur lungguh ing dhuwur klasa kanggo salat kanthi khusyu' lan tawadhu'
Dhèwèké ora seneng mènèhi hadits sinambi ngadeg, ing tengah dalan utawa kesusu
Dhèwèké ora tau telat salat jamaah, aktif niliki kanca-kancané kang lagi nandhang lara, lan nglakoni kuwajiban liya
Dhèwèké kawentar amarga kapinteran, kashalihan, kaluhuran budine, lan kamulyan akhlake
Jeneng jangkepe dhèwèké ya iku al-Imam Abu Abdillah Malik bin Anas bin Malik bin Abu Amir bin Amr bin Harits bin Ghaiman bin Khutsail bin Amr bin Harits Dzu Ashbah bin Auf bin Ma-lik bin Zaid bin Syaddad bin Zur’ah Himyar al-Ashghar al-Himyari banjur al-Ashbahi al-Madani
Ibuke ya iku Aliyah bintu Syarik al-Azdiyyah
Dhèwèké dikandhut ibuke suwéné 3 taun lan silsilahe sarujuk marang Ya’rub bin Al Qaththan Al Asbahi
Mbahe ya iku Abu ‘Umar, sawijining sahabat kang asring mèlu perang kang ana ing jaman Rasulullah Shallallahu 'alaihi wa sallam kajaba perang Badar
Mbah kakunge ya iku sawijining tabi'in lan ahli fikih, lan salah siji saka 4 tabi'in kang jisime diusung dhéwé déning Khalifah Usman bin Affan menyang kuburan
Paman-pamanne ya iku Abu Suhail Nafi, Uwais, Ar Rabi, An Nadhar, kang sakabehane anaké Abu Amr
Malik bin Anas lair taun 93 H ing Madinah
Malik bin Anas duwé praupan kang gagah,kulite putih semu abang, gedhé dhuwur, jenggote akèh, klambine resik lan seneng warna putih, manawa nganggo imamah sapérangan didokokake ing sangisore janggute lan pucuke ing antarané pundak
Dhèwèké asring nganggo lenga wangi saka misik lan liya-liyané
Dhèwèké ngangsu kawruh nalika isih umur welasan taun
Nalika umur 21 taun dhèwèké wis bisa mènèhi fatwa lan bermajelis
Akèh ulama kang njupuk ngèlmu riwayat saak dhèwèké nalika dhèwèké isih nom
Akeh kang ngangsu kawruh marang dhèwèké ing akir kekhalifahane Abu Ja’far al-Manshur lan tambah akèh nalika jaman khilafah Harun ar-Rasyid tekan dhèwèké sedo
Kang ngangsu kawaruh marang dhèwèké antarané: Murid-muride antarané: Muride dhèwèké kang terakhir sedo ya iku perawi kitab al-Muwaththa’ Abu Hudzafah Ahmad bin Isma’i1 as-Sahmi, kang urip 80 taun sawisé al-Imam Malik
Fiqh lan Kailmuane Dhèwèké
Al-Imam asy-Syafi’i uga ngendika: "Muhammad bin Hasan kancané Abu Hanifah:"Sapa kang luwih akèh ilmune sajeroning al-Qur’an, kanca kita (ya iku Abu Hanifah) utawa kancamu (ya iku Malik)?" Aku ngomong: Kanthi adil ? Dhèwèké ngendika: kancamu (ya iku Malik)
Aku ngomong: Aku takon kanthi nyebut asma Alloh sapa kang luwih akèh ilmune sajeroning omongane para sahabat Rasulullah Sholallahu alaihi wasalam lan omongane para ulama mbiyen, sahabatku utawa sahabatmu? Dhèwèké ngomong: Sahabatmu (ya iku Malik):" Asy-Syafi’i ngendika: "Mula aku ngomong: Ora entek ilmune kajaba qiyas, qiyas ya iku analogi sajeroning pokok-pokok iki, wong kang ora mangerteni pokok-pokok iki, kanggo apa manawa arep dhèwèké ngiyasake?".
Al-Imam Malik ngendika: "Aja njupuk ngèlmu saka wong papat iku: Pendhapat Ulama
Dhèwèké uga kaloka ulama kang keras sajeroning nyekel pendhapate kang diyakini bener
Dhèwèké naté diadu marang Khalifah Ja’far bin Sulaiman déning pamane Khalifah dhéwé
Dhèwèké ditdhuh ora sarujuk pembaiatan marang Khalifah
Miturut Ibnu Al jauzi, dhèwèké disiksa kanthi diukum cambuk ping 70 nganti ros lengen kiwa dhuwur nggeser saka sendine
Siksa iki amarga fatwa dhèwèké ora pas karo kekarepane Khalifah
Siksa mau dlakoni déning Khalifah supaya dhèwèké sansaya dikurmati déning ahli ngèlmu
Kitab iki ditulis taun 144 Hijriyah saran saka Khalifah Ja’far Al Manshur nalika ketemu ing munggah kaji
Miturut panilitene Abu Bakar Al Abhari, jumlahe atsar Rasulullah Shallallahu 'alaihi wa sallam, sahabat, lan tabi'in kang ana sajeroning Al Muwaththa' ana 1720, kanthi rincian: kang musnad ana 600, kang mursal 222, kang mauquf ana 613, lan kang maqthu’ ana 285
Tulisan-tulisané ya iku: Madzhab Maliki
Imam Malik uga marisi madahab fikih ing kalangan Islam Sunni, ya iku Madahab Maliki
Saliyané fatwa Imam Malik lan Al Muwatta', kitab-kitab kaya Al Mudawwanah al Kubra, Bidayatul Mujtahid wa Nihaayatul Muqtashid (karyané Ibnu Rusyd), Matan ar Risalah fi al Fiqh al Maliki (karyané Abu Muhammad Abdullah bin Zaid), Asl al Madarik Syarh Irsyad al Masalik fi Fiqh al Imam Malik (karyané Shihabuddin al Baghdadi), lan Bulgah as Salik li Aqrab al Masalik (karyané Syeikh Ahmad as Sawi),
Masalik (karyané Syeikh Ahmad as Sawi), dadi rujukan utama madahab Maliki
Madahab iki uga kawentar amarga kemaslahatan sajeroning ngukuhaké ukum
Sumber ukum kang dikembangke sajeroning Madahab Maliki ya iku Al-Qur'an, Sunat Rasulullah SAW, amalane sahabat, tradisi masarakat Madinah (amal ahli al Madinah), qiyas (analogi), lan al maslahah al mursalah
Madahab Maliki naté dadi madahab resmi ing Mekah, Madinah, Irak, Mesir, Aljazair, Tunisia, Andalusia (Spanyol), Marokko, lan Sudan
Kejaba ing Andalusia (Spanyol), Marokko, lan Sudan madahab Maliki sansaya ngurangi
Al-Imam Malik sedo tanggal 14 Rabi’ul Awwal taun 179 H ing Madinah ing umur 89 taun
Jisime dikubur ing kuburan Baqi.
Quito Quito (es; basa Quechua Kitu), utawi resminipun San Francisco de Quito, punika kitha krajan lan kutha kapindhah ageng piyambak Ekuador
Populasinipun dipunkinten wonten 2,8 yuta jiwa, ing kawasan métropolitanipun
Kitha punika ugi kitha krajan Provinsi Pichincha
Quito inggih punika kaajaiban donya ingkang wonten ing nginggilipun 10.000 kaki (2.850m)
Dumunung ing 22 mil saking khatulistiwa, hawa ingkang panas manawi wonten nginggil
Boten wonten hawa ingkang ekstrim, dipuntingali saking rata-rata lan hawa sawekdal taun, kados mangsa semi
Wonten kalih mangsa, teles lan garing
Pramila Quito dados papan panujon wisatawan sawekdal taun, lan dados papan favorit kanggé sinau basa Spanyol
Quito gadhah kaendahan alam saking pagunungan api kaliyan puncak ingkang pethak, bukit-bukit wana, lan lembah ingkang subur
Benten kaliyan sadèrèngipun Spanyol ing Quit, Quito inggih punika kitha ingkang rame
Sebastián de Benalcázar mangertos manawi panggènipun kitha dipunyasa ing San Francisco de Quito
Ing tanggal pangyasanipun punika, 6 Dhésèmber 1534, dipundadosaken taun Fiestas de Quito
Sebastián de Benalcázar dadosaken Quito, dados kitha ingakng paling wigati kanggé Spanyol
Selajengipun dadosaken situs Estat Audiencia ingkang dados kakiyatan pulitik ing Ekuador
Ngantos taun 1830 Ekuador lan Venezuela inggih punika péranganing Gran Kolombia, kanthi Quito dados kutha krajan provinsi kidul
Samangke dados kutha krajan provinsi Pichincha, kanthi gunung berapi ingkang gadhah asma ingkang sami